Rikunarita-ORG/Wikinium huggingface dataset:
# Wikipedia

Wikipedia logo
**Wikipedia** lii maaŋgâkielâsâš rijjâ tiätusänikirje neetist. Ton vuáđđun lii MediaWiki-tekniik. Wikipedia paijeentuálih já toos čäälih iävtutátuliih. Kii peri puáhtá kuás peri editistiđ tom.

Wikimedia Foundation išedâš Wikipedia.

## Historjá

Wikipedia šoodâi uđđâivemáánu 15. peeivi 2001, ko eŋgâlâskielâg Wikipedia vuáđudui. Vuáđudeijeeh láin Jimmy Wales já Larry Sanger.

## Kielâversioh

Kuovâmáánust 2023 Wikipediast lijjii ohtsis 318 kielâversiod. Toi lasseen láá lamaš 11 kielâversiod, moh láá tastoo kiddâdum. Vittâ artikkâlmiärálávt stuárráámuu Wikipedia oornigist láá eŋgâlâskielâlâš, cebuanokielâlâš, saksakielâlâš, ruotâkielâlâš já ranskakielâlâš Wikipedia. Ohtsis 18 Wikipediast láá paijeel miljovn artikkâlid já 71 Wikipediast paijeel 100 000 artikkâlid.

Veikkâ cebuano- já ruotâkielâliih Wikipediah láá artikkâlmiärálávt viiđâ stuárráámuu Wikipedia juávhust, maaŋgâid tai artikkâlijn lii ráhtám automaatlávt ohtâ botti. Ovdâmerkkân ive 2014 Lsjbot rahtij suulân pele ruotâkielâg Wikipedia artikkâlijn. Booti rähtim artikkâlij kvaliteet ij lah pyeri, já tassaažân paijeel miljovn täin láá meddâlistum ruotâkielâg Wikipediast. Cebuanokielâlâš Wikipediast láá siämmáálágán čuolmah, mut tobbeen botti lii ráhtám paijeel 99 % puoh artikkâlijn. Cebuano- já ruotâkielâ lasseen Lsjbot lii ráhtám artikkâlijd waray-waraykielâlâš Wikipediast siämmáánáál já siämmái čuolmâigijn.

## Käldeeh
# Syeinimáánu 5.

**Syeinimáánu 5.** peivi lii gregoriaanlâš kalender mield ive 186. peivi (kárgámive 187. peivi). Ive loopân láá 179 peivid.

## Nommâpeeivih

* anarâš kalender: Čuárvee
* syemmilâš kalender: Unto, Untamo

## Tábáhtusah

* 1601 – Oostende pirâstittem aalgij.
* 2024 – Iranist uárnejui ovdâáigásij presidentvaaljâi nubbe jienâstemkerdi. Iranlâš politikkár já diplomaat Saeed Jalili finnij 45,24 % jienâin, mut Masoud Pezeshkian finnij 54,76 % jienâin, já te sun väljejui Iran 9. presidentin čuávuváá peeivi.

## Šoddâmeh

* 980 – Mokjong, Goryeo kunâgâs iivij 997–1009 (Korea) (j. 1009)
* 1959 – Manana Šalikašvili, georgialâš kirječällee

## Jämimeh

* 905 – Cui Yuan, Tang-dynastia kansler (šoddâmihe ij tiäđust)
* 905 – Dugu Sun, Tang-dynastia kansler (šoddâmihe ij tiäđust)
* 905 – Lu Yi, Tang-dynastia kansler (š. 847)
* 905 – Pei Shu, Tang-dynastia kansler (š. 841)
* 905 – Wang Pu, Tang-dynastia kansler (šoddâmihe ij tiäđust)
* 967 – Murakami, Jaapaan kiäisár iivij 946–967 (š. 926)
* 1044 – Sámuel Aba, Uŋgar kunâgâs iivij 1041–1044 (šoddâmihe ij tiäđust)
* 1080 – Ísleifur Gissurarson, islandlâš pispe (šoddâmihe ij tiäđust)
* 1715 – Charles Ancillon, ranskalâš kirječällee (š. 1659)
* 2015 – Yōichirō Nambu, ive 2008 Nobel-fyysiikpalhâšume finnim jaapaanlâš-ovtâstumstaatâlâš teoreetlâš fysikkár (š. 1921)
* 2024 – Liana Isakadze, georgialâš vivlučuojâtteijee (š. 1946)
* 2024 – Bengt I. Samuelsson, ive 1982 Nobel-fysiologia- teikkâ talhâstieđâpalhâšume finnim ruátálâš biokemist (š. 1934)

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Syeinimáánu 5.**.

## Käldeeh